දිවයිනේ ඇතැම් ස්ථානවලට ඉදිරි දිනවලදී මිලිමීටර් 100 ඉක්ම වූ තද වැසි ඇති වියහැකි බව කාලගුණ විද්‍යා දෙපාර්තමේන්තුව පවසනවා.මේ අතර ඊයේ පස්වරුවේ ඇහැළුණු අධික වැසි හමුවේ නගර කිහිපයක් ජලයෙන් යට වුණා.නාවලපිටිය ප්‍රදේශයට ඇඳහැළුණු අධික වර්ෂාව හේතුවෙන් නාවලපිටිය බස්නැවතුම්පොළේ සිට ශ්‍රීපාද පිරිවෙන දක්වා මාර්ගය පැය 2කට ආසන්න කාලයක් ජලයෙන් යටව පැවතුණා.මේ අතර නාවලපිටිය ගම්පොළ ප්‍රධාන මාර්ගයේ මඩගාල ප්‍රදේශයේදී විශාල ගසක් කඩා වැටීමෙන් එම මාර්ගයේ ගමනාගමනයට ඊයේ පස්වරුවේ බාධා පැමිණියා.ඊයේ පස්වරුවේ මහනුවර නගරයට ඇඳහැළුණු අධික වර්ෂාව හේතුවෙන් ප්‍රදේශයේ මාර්ග රැසක් ජලයෙන් යටව තිබූ අයුරුයි මේ.